बिछ रही पाइप लाइन, प्रेशर से आएगा अब शांति नगर में पानी
नगर के शांति नगर में कम प्रेशर से नल चलने के कारण लोगों को पानी की समस्या का सामना करना पड़ता था। इसे देखते हुए नगर पालिका ने 9 लाख रुपए की लागत से पांच स्थानों पर पाइप लाइन डालने का काम शुरू किया है, जिससे कम प्रेशर की समस्या दूर हो जाएगी।
इस अवसर पर नपाध्यक्ष कैलाश परमार ने कहा कि सब मिलजुलकर काम करते हैं तो सभी बाधाएं और रुकावटें दूर हो जाती हैं। नगर पालिका परिषद ने मिल-जुलकर जो संकल्प निश्चित कर कार्य किए है उनका क्रियान्वयन जब होने लगता है तो लोगों को सुविधाएं मिलना प्रारंभ हो जाती हैं। कम प्रेशर की समस्या को देखते हुए पाइप लाइन डाली गई है। श्री परमार ने बताया कि शांति नगर के इलाके में हम अंदर मकानों तक पाइप लाइन डालकर घर-घर नल कनेक्शन देकर शुद्ध पेयजल देने के लिए काम कर रहे हैं। यह कार्य शुरू भी हो गया है। पाइप लाइन बिछाई के काम का भूमिपूजन नपाध्यक्ष कैलाश परमार ने पार्षद प्रतिनिधि भगवतसिंह मेवाड़ा एवं वार्ड की महिलाओं की उपस्थिति में किया।
awa_Deva hin_Deva hin_Deva